אנו פונים ליוצרים ולהרכבים מוסיקליים בהצעה להשתתף באירוע, להלחין ולבצע שירים מתוך גיליונות ״משיב הרוח״.
את הקלטות השירים (אין צורך באיכות גבוהה) יש להגיש לדוא"ל זה עד לתאריך 1/8/19, תשובות ישלחו עד לתאריך 1/9/19.
ניתן להגיש שני לחנים ויותר, אולם לתחרות לא ייכנס יותר מלחן אחד של כל מלחין.
לא ניתן להגיש שוב שיר שהוגש בעבר לתחרות.
שירים שישלחו לאחר המועד לא ישתתפו בתחרות.
לשלב הגמר של התחרות יבחרו כ- 10 הרכבים על ידי צוות הערכה.
הרכב המופיע בשלב זה יבצע את השיר שנשלח לתחרות בשלב המוקדמות בלבד.
לקראת שלב הגמר יתקיים מפגש/עם המנהלת המוזיקאלית שיכלול את ביצוע השיר למתן חוות דעת והערות .
הבאת כלי הנגינה לרבות קלידים ותופים ומגברים הינם באחריות המוזיקאי\ההרכב בלבד.
צוות השופטים יבחר את המנצחים בתחרות על פי שיקול דעתו הבלעדי.
עד 1/8/2019 הגשת הלחנים בדוא"ל.
עד 1/9/2019 יישלחו תשובות למגישים.
בהגשת שיר לתחרות הנך מאשר כי אתה בעל מלוא הזכויות של הלחן והעיבוד שהוגשו לתחרות ויוצגו באירוע במידה ותעלה לשלב הגמר, לרבות זכויות יוצרים ומבצעים וכי שילמת במידה ונדרשת או תדרש כל תשלום להסדרת הזכויות הללו.
קיימת אפשרות כי האירוע יוקלט, יצולם וישודר במלואו או בחלקו ברדיו, בטלוויזיה או באתרי אינטרנט ציבוריים כגון פייסבוק ובערוץ היוטיוב של בית אבי חי ו\או משיב הרוח. חתימתך על הסכם זה כוללת את הסכמתך לשידור ללא תוספת תשלום.
הנך מתחייב בשמך\בשם כל חברי ההרכב לפעול בשיתוף פעולה מלא עם בית אבי חי ומשיב הרוח או מי מטעם בקיום האירוע והמופע, החזרות, ההכנות להם וכל הקשור עמם. בכלל זה, הנך מסכים ומתחייב לשתף פעולה עם יחסי הציבור ועם צוות הפרסום והשיווק בכל דרך שתתבקש על ידו, לרבות אך לא רק, העברת תמונות ו/או חומרים אחרים שהזכויות בהן שייכות לך או שניתנה לך זכויות שימוש בהם לצורכי יח"צ ושיווק, הענקת ראיונות ופעילות בדף וקבוצת הפייסבוק של בית אבי חי ומשיב הרוח לקידום המופע – הכל כפי שתתבקש. בית אבי חי ומשיב הרוח יהיו רשאים לעשות שימוש בשמך, תמונתך (רק בתמונות שאושרו לשימוש על ידך) לשם קידום ופרסום המופע בכל אמצעי תקשורת ובכל מדיה לרבות שלטי חוצות, בעלוני פרסום, תוכניה, בדף הפייסבוק, ובאתר האינטרנט של בית אבי חי ושל משיב הרוח.
בית אבי חי ומשיב הרוח שומרים לעצמם את הזכות לבטל את התחרות בכל שלב ומועד.
הרשמה לתחרות מהווה הסכמה מלאה לכל התנאים שבתקנון ללא כל תשלום מצד בית אבי חי או משיב הרוח.